3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัทฯ ประกอบกิจการอุตสาหกรรมผลิตและจำหน่ายปูนซีเมนต์ผสมตราอินทรีแดง
ปูนซีเมนต์ปอร์ตแลนด์ตราอินทรีเพชร ปูนซีเมนต์ปอร์ตแลนด์ที่ให้แรงอัดสูงเร็วตราอินทรีดำและในปี
2543 บริษัทฯ ได้ออกผลิตภัณฑ์ใหม่ตราอินทรีเพชร

บริษัทฯ
จัดจำหน่ายทั้งในลักษณะปูนซีเมนต์ผงและปูนซีเมนต์ชนิดเม็ดตามความต้องการของตลาดภายในประเทศและต่างประเทศ
สำหรับการขายภายในประเทศ บริษัทฯ ได้เพิ่มช่องทางการจำหน่ายผ่านทางคอมพิวเตอร์
(webSALES) ให้กับผู้แทนจำหน่ายรวมทั้งได้ขายโดยตรงให้กับผู้ใช้และหน่วยราชการ

นอกจากนี้ บริษัทฯ ยังได้มีการลงทุนในธุรกิจปูนซีเมนต์และอุตสาหกรรมอื่น
ซึ่งดำเนินการผลิตและจัดจำหน่ายสินค้าเอง ดังนี้:-

-   บริษัท นครหลวงคอนกรีต จำกัด ผลิตและจำหน่ายคอนกรีตผสมเสร็จ

-   บริษัท กระเบื้องหลังคาตราเพชร จำกัด
    ผลิตและจำหน่ายกระเบื้องใยหินและกระเบื้องคอนกรีต ตราเพชร

-   บริษัท รอยัล ปอร์ซเลน จำกัด (มหาชน) ผลิตและจำหน่ายเครื่องใช้บนโต๊ะอาหาร
    ชนิดปอร์ซเลนตราROYAL PORCELAIN

-   บริษัท กะรัต ฟอเซท จำกัด ผลิตและจำหน่ายก๊อกน้ำและอุปกรณ์ที่ใช้ในห้องน้ำ

ตรา KARAT

-   บริษัท ลานนารีซอร์สเซส จำกัด (มหาชน) ผลิตและจำหน่ายแร่ลิกไนต์และหินประดับ

3.2 การตลาดและภาวะการแข่งขัน

3.2.1 ปูนซีเมนต์

ธุรกิจหลักของบริษัท ปูนซีเมนต์นครหลวง จำกัด (มหาชน) คือ
ปูนซีเมนต์รวมถึงผลิตภัณฑ์และบริการที่เกี่ยวข้องในกลุ่มปูนซีเมนต์ บริษัทฯ
ดำเนินการทั่วประเทศและมีสัดส่วนตลาดถึงร้อยละ 28 โดยประมาณ 2 ใน 3
ของยอดขายของบริษัทฯ ได้มีการขายโดยกระจายผ่านทางเครือข่ายผู้ค้าส่งและค้าปลีกหลัก
สำหรับส่วนที่เหลืออีก 1 ใน 3 เป็นการขายโดยตรงให้กับผู้ผลิตคอนกรีต บริษัทฯ
ที่ดำเนินธุรกิจคอนกรีตผสมเสร็จ และบริษัทก่อสร้าง

สินค้ายี่ห้อหลักของบริษัทฯได้แก่ ตราอินทรีแดง (ปูนซีเมนต์ผสม) และตราอินทรีเพชร
(ปูนซีเมนต์ปอร์ตแลนด์) ซึ่งมียอดการขายร้อยละ 90 ของยอดขายรวมภายในประเทศทั้งหมด
ส่วนสินค้าพิเศษ ได้แก่ ตราอินทรีดำ (ปูนซีเมนต์ปอร์ตแลนด์ที่ให้แรงอัดสูงเร็ว) และตราอินทรีเพชร
(ปูนซีเมนต์ปอร์ตแลนด์ปอซโซลาน) มียอดขายในส่วนที่เหลือ (ร้อยละ 10)

ยอดขายภายในประเทศประมาณร้อยละ 75 เป็นการขายปูนซีเมนต์ชนิดถุง ส่วนร้อยละ 25
เป็นการขายโดยไม่ใช้ถุง (Bulk) ปริมาณความต้องการปูนซีเมนต์ในประเทศปี 2544 มีประมาณ
18.3 ล้านตัน โดยเพิ่มขึ้นจากปี 2543 ประมาณร้อยละ 3 และปี 2544
อุตสาหกรรมการผลิตปูนซีเมนต์ของประเทศไทยมีการ ส่งออกปูนซีเมนต์ผงและเม็ดประมาณ 16
ล้านตัน โดยบริษัทฯ มีการส่งออกประมาณร้อยละ 30 ของยอด ส่งออกดังกล่าว

การส่งออกส่วนใหญ่ของบริษัทฯ ส่งไปยังประเทศแถบเอเชียตะวันออกเฉียงใต้ (ร้อยละ 34)
อเมริกาเหนือ (ร้อยละ 33) อัฟริกา (ร้อยละ 16) เอเชียใต้ (ร้อยละ 11) และตะวันออกกลาง
(ร้อยละ 11)

2.  คอนกรีตผสมเสร็จ

ความต้องการคอนกรีตผสมเสร็จในประเทศไทยในปี 2544 อยู่ที่ประมาณ 11.7 ล้านลูกบาศก์เมตร
เพิ่มขึ้นจากปี 2534 ร้อยละ 6 ผู้นำในตลาดคอนกรีตผสมเสร็จ ได้แก่ บริษัท
ผลิตภัณฑ์และวัสดุก่อสร้าง จำกัด (CPAC) ซึ่งมีส่วนแบ่งตลาดประมาณร้อยละ 42 บริษัท ทีพีไอ
คอนกรีต จำกัด (ร้อยละ 13) บริษัท นครหลวงคอนกรีต จำกัด (ร้อยละ 8) และบริษัท แฮนสัน
(ประเทศไทย) จำกัด (ร้อยละ 8)

ในปี 2544 บริษัท นครหลวงคอนกรีต จำกัด มียอดขายประมาณ 950,000 ลูกบาศก์เมตร
ซึ่งเพิ่มจากปี 2543 ประมาณร้อยละ 20 คาดว่าความต้องการในปี 2545 จะอยู่ที่ระดับ 12.5
ล้านลูกบาศก์เมตร เนื่องจากมีการก่อสร้างโครงการขนาดใหญ่ของภาครัฐบาล เช่น
สนามบินสุวรรณภูมิ และการฟื้นตัวของธุรกิจบ้าน จัดสรร

3.3 การจัดหาผลิตภัณฑ์และบริการ

กำลังการผลิต[]

วัตถุดิบและผู้จำหน่าย

วัตถุดิบที่ใช้ในการผลิตปูนซีเมนต์ ได้มาจากแหล่งวัตถุดิบในประเทศเกือบทั้งหมด
บริษัทฯไม่เคยประสบปัญหาด้านการขาดแคลนวัตถุดิบเลย วัตถุดิบส่วนใหญ่ประมาณร้อยละ 95 บริษัทฯ
ผลิตได้เองอีกร้อยละ 5 สามารถหาซื้อได้ภายในประเทศ และประเทศใกล้เคียง

ผลกระทบต่อสิ่งแวดล้อม

ปรัชญาในการปกป้องสิ่งแวดล้อมของบริษัทฯ นั้น เป็นหัวใจสำคัญที่ซึมแทรกเข้าไปอยู่ในทุก
ขั้นตอนของการดำเนินธุรกิจของบริษัทฯ ดังนั้นทั้งโครงการปลูกป่าทดแทน การควบคุมฝุ่นละอองด้วย
เครื่องมือตรวจจับที่มีเทคโนโลยีสูง กระบวนการกำจัดขยะของเสีย
รวมถึงทุกกิจกรรมในการปฏิบัติงานของบริษัทฯ
จะต้องมีการตรวจสอบและจัดการอย่างระมัดระวังตามมาตรฐานที่กำหนดไว้ภายใต้ปณิธานของบริษัทฯ
ที่มุ่งปรับปรุงและพัฒนาสภาพแวดล้อมของชุมชนที่เราอาศัยอยู่ร่วมกันให้ดีขึ้น

ความรับผิดชอบนี้เป็นรากฐานของการวางแผนกลยุทธ์ทางธุรกิจและการพัฒนาเทคโนโลยี
เพื่อที่การดำเนินกิจการของบริษัทฯ
จะต้องก้าวไปพร้อมกับความสำเร็จในการพัฒนาสิ่งแวดล้อมแบบยั่งยืนด้วยบริษัทฯ
ยังได้นำแนวความคิดนี้มาเป็นฐานในการพิจารณาสรรหาวัตถุดิบและเชื้อเพลิงทดแทนมาใช้ไม่เพียงเพื่อต้องการลดผลกระทบด้านสิ่งแวดล้อมเท่านั้น
แต่ต้องประหยัดทั้งด้านราคาต้นทุนอุตสาหกรรมและการใช้ทรัพยากรธรรมชาติให้มีประสิทธิภาพสูงสุดและยั่งยืน

นอกจากนี้บริษัทฯ
ยังให้ความสำคัญสูงสุดในความปลอดภัยของพนักงานและของชุมชนในพื้นที่ใกล้เคียงกับโรงงาน
บริษัทฯ ใส่ใจในทุกขั้นตอนของการปฏิบัติงานไม่ว่าจะเป็นเรื่องความปลอดภัยภายใน
โรงงานและบุคคลากรผู้ควบคุมเครื่องจักร
ความปลอดภัยระหว่างการจัดการขนส่งทั้งภายในและภายนอก
โรงงานไปจนถึงการขนถ่ายวัตถุดิบและผลิตภัณฑ์สำเร็จรูป

สิ่งที่บริษัทให้ความสำคัญมากที่สุดอีกเรื่องหนึ่ง
คือมาตรการการควบคุมและการกำจัดของเสียและการป้องกันมลภาวะเป็นพิษ เช่น
ปริมาณฝุ่นจากเตาเผาจะถูกควบคุมและกรองโดยอุปกรณ์ที่มีเทคโนโลยีอันทันสมัยและประสิทธิภาพสูง
นอกจากนี้บริษัทยังมีระบบตรวจสอบ ติดตาม และควบคุมการกระจายของ
ฝุ่นละอองอย่างรัดกุมตลอดเวลา
เพื่อให้มั่นใจในการปกป้องและป้องกันแก่พนักงานและชุมชนในท้องถิ่นด้วยการพัฒนาองค์กรและคุณภาพผลิตภัณฑ์ของบริษัทฯ
ได้ดำเนินต่อไปอย่างไม่หยุดยั้ง โดยในปี 2541
โรงงานของบริษัทได้รับการรับรองระบบบริหารสิ่งแวดล้อม ISO 14001
ซึ่งเป็นการยืนยันถึงนโยบายที่แน่วแน่ของบริษัทฯในการบริหารงานโดยคำนึงถึงความรับผิดชอบต่อสิ่งแวดล้อม
ซึ่งนับว่าเป็นความสำเร็จอีกขั้นหนึ่ง หลังจากที่ได้รับการรับรองระบบบริหารคุณภาพ ISO 9002 ในปี
พ.ศ. 2540 มาแล้ว และการได้การรับรองระบบบริหารสิ่งแวดล้อมดังกล่าวก็ที่ยืนยันได้ว่า
บริษัทได้ปฏิบัติตามกฎหมายสิ่งแวดล้อมที่เกี่ยวข้องทั้งหมดแล้ว

3.4 งานที่ยังไม่ได้ส่งมอบให้เสร็จสิ้นก่อน

- ไม่มี -